La data prezentă nu se justifică promovarea unei H.G. având în vedere că nu este încă asigurată sursa de finanțare. Intenția de promovare a unui memorandum pentru finanțare nu reprezintă o asigurare a sursei de finanțare. Memorandumul poate fi aprobat sau nu. **Propun amânarea promovării până la asigurarea sursei de finanțare.**

Referitor la Nota de fundamentare:

La Secțiunea 2 pct.1 se menționează următoarele: „*Tinând cont de necesitatea realizării lucrărilor de modernizare a drumului național DN 11A Onești – Adjud km 0+000 – km 37+452*” însă DN 11 s-au executat lucrări de ranforsare în anul 2008.

La Anexă lungimea sectorului nu este de 5,200 km. Lungimea nu se calculează prin diferența calculată matematic ci prin măsurarea lungimii reale a sectorului de drum. Lungimea reală a sectorului DN 11 km 1+500-6+700 este de **5,068 km**. Lungimea reală a sectoarelor de drumuri situate în intravilanul municipiilor ce urmează a fi predate la CNAIR, se stabilește conform procedurii CNAIR PO-CP.01 art.9.3.2 anterior promovarii H.G.